[{"text_idx": "#000003", "text": "Wrth drafod ffi\u0308oedd addysg, dywedodd Y Farwnes Eluned Morgan ar raglen Pawb a'i Farn ei bod am newid y system bresennol lle mae'r llywodraeth yn talu grantiau i fyfyrwyr o Gymru astudio mewn unrhyw goleg neu brifysgol o'u dewis mewn unrhyw wlad heb orfodaeth arnyn nhw i ddychwelyd i Gymru ar o\u0302l gorffen eu cyrsiau."}, {"text_idx": "#000004", "text": "Fe ddaw ei sylwadau wythnos wedi i'r Gweinidog Addysg, Huw Lewis AC, ddweud na fyddai'r polisi presennol y blaid ar ffi\u0308oedd myfyrwyr yn dod i ben pe bai'r blaid mewn grym ar o\u0302l etholiad y Cynulliad ym mis Mai."}, {"text_idx": "#000005", "text": "Dywedodd y Ceidwadwyr Cymreig fod y polisi'n \"gimic anghyfrifol ac anghynaladwy\"."}, {"text_idx": "#000006", "text": "Wrth ymateb i sylwadau'r farwnes ar y rhaglen dywedodd llefarydd ar ran Llywodraeth Cymru mai mater mewnol i'r Blaid Lafur oedd hwn."}, {"text_idx": "#000008", "text": "\"Mae hwn yn rhywbeth 'dwi'n mynd i drio gwthio i mewn i'r maniffesto Llafur, 'dwi ddim yn gwybod sut eiff hi, ond dwi'n meddwl y byddai hyn yn gwneud synnwyr."}, {"text_idx": "#000010", "text": "\"Os ydych chi yn meddwl am feddygaeth, er enghraifft, rydyn ni angen meddygon yng Nghymru,\" meddai. \"Dwi ddim eisiau talu i hyfforddi rhywun sydd wedi mynd mas i Awstralia. Trethdalwyr Cymru sy'n talu amdanyn nhw, felly fydden ni'n hoffi iddyn nhw ddod yn o\u0302l.\""}, {"text_idx": "#000013", "text": "Dywedodd Cadan ap Tomos ei fod yn \"falch\" i gael cyfle i astudio tu allan i Gymru."}, {"text_idx": "#000015", "text": "Ond dywedodd nad oedd y system bresennol yn \"gynaladwy\"."}, {"text_idx": "#000016", "text": "Yn o\u0302l Suzy Davies, cyfrifoldeb y llywodraeth oedd \"rhoi cymorth i unrhyw fyfyrwyr i wireddu potensial, ac nid i atal myfyrwyr rhag mynd i brifysgol o'u dewis yn y Deyrnas Unedig\"."}, {"text_idx": "#000017", "text": "Dywedodd Adam Price o Blaid Cymru ei bod yn \"glir i bawb nad yw'r trefniant presennol yn gynaladwy, ond dwi yn credu y dylai fod cefnogaeth ar gyfer cyrsiau sydd ddim ar gael yng Nghymru\"."}, {"text_idx": "#000021", "text": "Strategaeth cerbydau trydan yn 'embaras' - adroddiad"}, {"text_idx": "#000029", "text": "Luka Modric\u0301, a'r rhwystrau eraill ar y llwybr i Euro 2024"}]